《沈廷用以尺籍事来京却归赋别》
明代·顾清

老去江湖气未消，欲将长剑倚云霄。十年几作登楼梦，一笑元云折简招。

枥下尽馀宛騕袅，军中谁是霍嫖姚。浩歌一曲指归路，白鹤城西又晚潮。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。